Enn Kunila kunstikollektsioon

pisi|Konrad Mägi "Itaalia maastik, 1922–1923
pisi|Nikolai Triigi "Soome maastik", 1914
Enn Kunila on Eesti ühe silmapaistvama erakollektsiooni looja ja omanik. Tema kunstikogu hõlmab eesti klassikalise maalikunsti olulisi autoreid, olles nii autorite kui ka tööde taseme poolest vabalt võrreldav sama perioodi käsitlevate Eesti kunstimuuseumide püsiekspositsioonidega.

Tema kunstikogu on eksponeeritud mitmel olulisel näitusel. Näiteks 2010. aastal Tallinna Kunstihoones, kus ligi 13 000 külastajaga näitus "Kölerist Subbini" lõi Kunstihoone kõigi aegade publikurekordi, ja sama aasta sügisel Helsingi Taidehallis näitusel "Viron värit", mis oli põhjalikem Eesti klassikalise maalikunsti ülevaatenäitus välismaal. 2015. aastal toimus Enn Kunila kunstikollektsiooni näitus Roomas Vittoriano muuseumikompleksis ja kandis pealkirja "I colori del Nord" ("Põhjala värvid").

Enn Kunila on oma kunstikogu tutvustava raamatu „Eesti klassikaline maalikunst Enn Kunila kollektsioonis“ pöördumises kirjutanud: 
Enn Kunila leiab, et konkreetne maal võib kuuluda küll talle, kuid kunstiväärtus selles kuulub meie kultuuri juurde ja kohustab teda oma kollektsioonist näitusi korraldama ning raamatuid välja andma.

Kunila kollektsioonis on esindatud Johann Köler, Amandus Adamson, Paul Raud, Ants Laikmaa, Konrad Mägi, Nikolai Triik, August Jansen, Roman Nyman, Johannes Greenberg, Paul Burman, Ado Vabbe, Aleksander Vardi, Adamson-Eric, Johannes Võerahansu, Richard Uutmaa, Eerik Haamer, Lepo Mikko, Endel Kõks, Elmar Kits, Evald Okas,
Henn Roode, Olev Subbi, Tiit Pääsuke ja paljud teised kunstnikud. Kokku on kollektsioonis töid enam kui 60 meistrilt.
Enn Kunila peamiseks nõuandjaks kunsti alal on olnud tema hea sõber maalikunstnik Olev Subbi.

Kunstiteadlane Eero Epner on kirjutanud raamatus „Viron värit – 150 vuotta virolaista maalaustaidetta Enn Kunilan kokoelmasta“: 

Kunstinäitused
2004 – näitus "Pühapäev" Lohusalus
2007 – Olev Subbi maalide näitus Hiiumaal Kärdla Kultuurikeskuses 
2007 – näitus "Igatsus ja kohalejõudmine. Töid Enn Kunila kogust" Hiiumaa Muuseumis ja Tallinnas Haus Galeriis. Näitus kujutas valikut Eesti kunstnike reisi- ja kodumaamotiividest, mis on valminud aastatel 1880–1960.
2008 – Eesti Vabariigi 90. aastapäevale pühendatud näitus "Paar sammukest rändamise teed" Hiiumaa Muuseumis
2010 – "Kölerist Subbini. 150 aastat eesti klassikalist maalikunsti Enn Kunila kogust" Tallinna Kunstihoones, kus sai tutvuda 85 maaliga 34 autorilt.
Näituse ajaks käivitas Kunila ka haridusprogrammi, pakkudes tasuta ekskursioone kunstiteadlaste juhtimisel. Kunila kinkis kõikidele Eesti kooliraamatukogudele näituse saateks välja antud mahuka kunstiraamatu "Eesti klassikaline maalikunst Enn Kunila kollektsioonis".
2010 – näitus "Valik moodsa kunsti klassikat Enn Kunila kollektsioonist" Hiiumaal Kärdla Kultuurikeskuses
2010 – näitus "Meri, rand ja Saaremaa Enn Kunila kollektsioonis" Kuressaare Raegaleriis.
2010 – põhjalikem Eesti kunsti ülevaatenäitus välismaal "Viron värit – 150 vuotta virolaista maalaustaidetta Enn Kunilan kokoelmasta" (Eesti värvid – 150 aastat eesti maalikunsti Enn Kunila kollektsioonist) Helsingi Taidehallis.

Helsingi Taidehalli näitusel eksponeeriti 111 maali 44 autorilt.
November 2010 – veebruar 2011 – "Valik graafikat ja joonistusi Enn Kunila kollektsioonist" Hiiumaa Muuseumis.
2013 – "Ühe keti neli lüli. Laikmaa, Mägi, Vabbe, Kits" Hiiumaa Muuseumis. Näitusel eksponeeritud autorid on Eesti maalikunsti traditsioonidele aluse panijad. Esindatud kunstnikud on ühe keti neli lüli, selleks ketiks on eesti maalikunsti ajalugu, eriti aga värvile keskendunud ja loodusmuljel põhinev maalitraditsioon.
2013 – "Ühe keti neli lüli 2. Roode, Subbi, Põldroos, Pääsuke" Hiiumaa Muuseumis.
2013 – "Nordic Colours. Estonian Art 1910–1945 from Enn Kunila´s Collection" Brüsselis, Euroopa Parlamendi Yehudi Menuhini saalis.
2014 – "Kuldaja värvid. Eesti klassikaline maalikunst Enn Kunila kollektsioonist" Mikkeli muuseumis.
2015 – "I colori del nord. L'arte estone tra il 1910 ed il 1945 dalla collezione di Enn Kunila" Vittoriano muuseumikompleksis Roomas.
2015 – "Värvide sümfoonia. Eesti klassikaline maalikunst Enn Kunila kollektsioonist." Kuressaare linnuses.

2015. aasta 7. märtsil möödus 85 aastat maalikunstnik Olev Subbi sünnist. Kunstniku sünniaastapäeva tähistati kahe näitusega:
 07.03.–15.03.2015 – "Abstraktsionism Olev Subbi loomingus". Näitus toimus Tallinnas Vabaduse galeriis, kus oli esitletud üheksa Olev Subbi maali viiest erakogust.
 11.03.–05.04.2015 – "Inimene ja ruum Olev Subbi loomingus". Tartu Kunstimajas toimunud näitusel oli väljas 20 maali Eesti Kunstimuuseumi, Tallinna Kunstihoone, Tartu Kunstimuuseumi ja Enn Kunila kollektsioonist.
 2017 – "Visioni dal nord. Pittura estone dalla collezione Enn Kunila, 1910–1940 / Visions from the North. Estonian Painting from Enn Kunila’s Collection, 1910–1940." Näitus Firenzes Museo Novecentos. Väljapanek koosneb 33 maalist, sh 10 Konrad Mäe maali.
2017 – Näitus "Eesti kunstnike rännakud. Valik maale Enn Kunila kollektsioonist" Hiiumaa Muuseumis.
2017 – "Põhjamaa suvi. Olev Subbi aktimaalid". Kuressaare linnuses.
2018 – "Rõõm linna südames. Maalid Enn Kunila kollektsioonist". Tallinna Raekojas
2018 – "Olev Subbi aktimaalid ja Lurich". Näitus Kärdla Kultuurikeskuses.
2018 – "Traditsiooni sünd. Eesti klassikaline maalikunst Enn Kunila kollektsioonist". Tartu Kunstimuuseumis
2018 – "Muusika ja teater Eesti maalikunstis". Kuressaare linnuses.

Lisaks on Enn Kunila kunstikogu töid eksponeeritud Eesti kunsti esindusnäitusel Pariisis 2001. aastal, Eesti Kunstimuuseumi näitustel "Grand Tour. Eesti kunstnikud Itaalias" 2008.–2009. aastal, "Neoimpressionismi jälgedes. Mägi ja Finch" 2010. aastal, "Igavesti naiselik. Johannes Greenbergi ja Ferdi Sannamehe looming" 2011. aastal, "Aedade järelelu" 2013. aastal, "Lepo Mikko" näitusel 2013.–2014. aastal, "Natuuri rikkus. Eluläheduse idee ja Düsseldorfi koolkond" 2015. aastal, "Ants Laikmaa. Vigala ja Capri" 2015.–2016. aastal, Konrad Mägi isikunäitusel Roomas Galleria Nazionale d'Arte Moderna's 2017.–2018. aastal, Konrad Mägi isikunäitusel Kumu kunstimuuseumis 2018.–2019. aastal, Konrad Mägi isikunäitusel Torinos Musei Realis 2019.–2020. aastal ja mitmetel teistel näitustel.

Viited

Kategooria:Eesti kunst